Edward Smith-Stanley (13. Derbyn jaarli)

Edward Smith-Stanley (21. huhtikuuta 1775 – 30. kesäkuuta 1851 Knowsley ParkAlumni Cantabrigienses  ) oli englantilainen valtiomies, luonnontutkija, keräilijä ja lintutieteilijä.

Edward Smith-Stanley vanhemmat olivat Edward Smith-Stanley, 12. Derbyn jaarli, ja Elizabeth Hamilton. Hän avioitui serkkunsa Charlotte Margaret Hornbyn kanssa 1798.

Päätettyään opintonsa Eton Collegessa ja Cambridgen Trinity Collegessa lordi Stanley oli Preston ja Lancashiren parlamenttiedustaja 1796–1832. Vuonna 1834 hän peri isänsä tittelin Derbyn 13. jaarlina ja vetäytyi politiikasta, keskittyen elävien ja kuolleiden eläinten kokoelmiinsa Knowsley Hallissa Liverpoolin lähellä. Hänellä oli suuri kokoelma eläviä eläimiä ja hänen kuollessaan se käsitti 1 272 lintua ja 345 nisäkästä, jotka oli toimittanut Englantiin joukko tutkimusmatkailijoita, muun muassa Joseph Burke. Osa kokoelmista on sijoitettu Liverpoolin museoon.

Smith-Stanley oli kirjailija ja ornitologi Edward Learin suojelija eli mesenaatti. Hän toimi Linnaean Societyn puheenjohtajana 1828-1833 ja Zoological Societyn puheenjohtajana.

Stanley nimesi useita uusia lintulajeja, muun muassa isokaijasen ja viirukalastajan (Halcyon chelicuti).ITIS 

 Lähteet 

Luokka:Brittiläiset ornitologit
Luokka:Brittiläiset poliitikot
Luokka:Jaarlit
Luokka:Vuonna 1775 syntyneet
Luokka:Vuonna 1851 kuolleet